**ОДГОВОРИ НА ПИТАЊА - ДОДАТНА ОБЈАШЊЕЊА 02-104/15:**

03.08.2015.

1. **Питање:** На који начин ће те проверити валидност сертификата, пошто АТС не може да проверава? Такође напомињемо да то нема везе са Институтом за стандардизацију Србије. Они су тај стандард усвојили и превели га са енглеског на српски језик. Ту се сва њихова прича завршава. И још једном Вас љубазно молимо држите се питања.
	* + - **Одговор:** Поштовани, прво морамо да напоменемо да смо ми тражили ВАЖЕЋИ сертификат. Осим тога, немамо разлога да сумњамо у валидност сертификата јер по тој аналогији, требало би да сумњамо у све доказе које ви као понуђачи достављате. International Certification Group, Tom Konsalting као и друге куће пружају сертификацију према ISO 22301 и омогућавају стицање сертификата ISO 22301 помоћу ког доказујете да Ваше предузеће примењује Систем управљања континуитетом пословања. Сертификат ISO 22301 представља тржишну гаранцију и улива поверење у континуитет услуга без обзира на поремећаје који могу да настану, а с обзиром на специфичност услуге коју ми тражимо и на сталне осцилације на тржишту услуга обезбеђења, нама овај сертификат гарантује неопходну континуираност и сигурност у вршењу услуге. И ако сте у називу овог мејла наговестили да се ради о питањима везаним за предмет набавке из самог садржаја се да закључити да питања која сте ви у наслову тражили нису у складу са чланом 63. став 2. Закона о јавним набавкама (Сл.гл.РС. 124/12 и 14/15) јер се очигледно ради о појашњењима и саветима које Ви нама дајете, а не тражите од нас. Захвални смо Вам на труду јер је нама као наручиоцу пре свега у интересу да добијемо што квалитетнију услугу коју ћемо, сматрамо, добити ако што већи број квалитетних понуђача буде конкурисао те с тога као комисија за предметну набавку и радимо на евентуалном побољшању конкурсне документације како би повећали квалитет добијене предметне услуге.
2. **Питање:** Да ли Ви располажете кадровским капацитетом који има одређене квалификације који може да се упусти у утврђивање веродостојности овог сертификата и на који начин?
* **Одговор:** Према члану 63. Став 2. Закона о јавним набавкама, заинтересовано лице може у писаном облику тражити од наручиоца додатне информације или појашњења у вези **са припремањем понуде**, најкасније пет дана пре истека рока за подношење понуда. Из свега постављеног закључујемо да наше пословање нема никакве везе са припремом Ваше понуде и самим тим, нисмо у обавези да Вам одговоримо на ово питање.
1. **Питање:** Да ли Ви као општина имате овај сертификат? И ако немате Ви зашто треба и нама понуђачима?
* **Одговор:** Према члану 63. Став 2. Закона о јавним набавкама, заинтересовано лице може у писаном облику тражити од наручиоца додатне информације или појашњења у вези **са припремањем понуде**, најкасније пет дана пре истека рока за подношење понуда. Из свега постављеног закључујемо да наше пословање нема никакве везе са припремом Ваше понуде и самим тим, нисмо у обавези да Вам одговоримо на ово питање.